Document ID: 32009D0747

SKLEP SVETA 2009/747/SZVP
z dne 14. septembra 2009
o kadrovskih predpisih Satelitskega centra Evropske unije
SVET EVROPSKE UNIJE JE -
ob upoštevanju Skupnega ukrepa Sveta 2001/555/SZVP z dne 20. julija 2001 o ustanovitvi Satelitskega centra Evropske unije (1), kakor je bil spremenjen s Skupnim ukrepom Sveta 2006/998/SZVP z dne 21. decembra 2006 (2), in zlasti člena 9(3) Skupnega ukrepa,
ob upoštevanju priporočila direktorja Satelitskega centra Evropske unije,
ob upoštevanju naslednjega:
(1)
Satelitski center je agencija Evropske unije, pridružena koordiniranim organizacijam. Kadrovske predpise Satelitskega centra Evropske unije bi bilo treba prilagoditi razvoju, zato je treba pregledati zlasti določbe o pogodbenem sistemu za uslužbence s stalnimi nalogami, možnosti začasnih delovnih mest, enaki obravnavi, določbe o dopustu in gibljivem delovnem času ter določbe o disciplinskih ukrepih.
(2)
Kadrovske predpise Satelitskega centra Evropske unije, ki jih je Svet sprejel 21. decembra 2001 (3) in kakor jih je direktor spremenil s privolitvijo upravnega odbora 15. junija 2005 (4), bi bilo zato treba ustrezno spremeniti in nadomestiti -
SKLENIL:
Člen 1
Kadrovski predpisi Satelitskega centra Evropske unije, ki jih je Svet sprejel 21. decembra 2001 in kakor jih je direktor spremenil s privolitvijo upravnega odbora 15. junija 2005 glede člena 14(2) poglavja III naslova II in poglavja IX naslova II, se nadomestijo s Kadrovskimi predpisi, priloženimi temu sklepu.
Člen 2
Ta sklep začne učinkovati prvi dan meseca, ki sledi mesecu, v katerem je bil sprejet. Objavi se v Uradnem listu Evropske unije.
V Bruslju, 14. septembra 2009

Labels: 10
9
15